Greek Legal Document

Category: 121

Content:
39. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 506 της 24 Ιουν. /1 Ιουλ. 1978 (ΦΕΚ Α΄  108) Περί ενάρξεως ισχύος μετατροπής Ιδιωτικών Σχολών Παλαιού τύπου από του σχολικού έτους 1978-1979. Έχοντες υπ’ όψει: 1)Τας διατάξεις της παρ. 9 του άρθρ. 49 του Νόμ. 576/1977 «περί οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως». 2)Τας διατάξεις του Π.Δ. 813/1977 (ΦΕΚ 259 τ. Α΄)«περί μετατροπής λειτουργουσών Ιδιωτικών Τεχνικών και Επαγγελματικών Σχολών εις Ιδιωτικά Τεχνικά ή Επαγγελματικά Λύκεια ή Ιδιωτικάς Τεχνικάς και Επαγγελματικάς Σχολάς της εννοίας του Νόμ. 576/1977». 3)Την υπ’ αριθ. 171/1978 απόφασιν του Συμβουλίου της Επικρατείας. 4)Την υπ’ αριθ. 367/4.5.78 γνωμοδότησιν του Συμβουλίου της Επικρατείας. 5)Την υπ’ αριθ. 28/1978 γνωμοδότησιν του Κέντρου Εκπαιδεύσεως Μελετών και Επιμορφώσεως (ΚΕΜΕ), προτάσει του Υπουργού Εθνικής Παιδείας και Θρησκευμάτων, αποφασίζομεν: Άρθρον μόνον.- Η λειτουργία των κατά τας διατάξεις του Π.Δ. 813/1977 μετατρεπομένων Ιδιωτικών Τεχνικών και Επαγγελματικών Σχολών εις σχολικάς μονάδας Μέσης Τεχνικής και Επαγγελματικής Εκπαιδεύσεως νέου τύπου άρχεται από του σχολικού έτους 1978-79. Η ρύθμισις του παρόντος δεν θίγει το κύρος των ήδη εκδοθεισών αδειών μετατροπής σχολών παλαιού τύπου. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. (Αντί για τη σελ. 576,237) Σελ. 576,237(α) Τεύχος 755 – Σελ. 89 Ιδιωτικές Επαγγελματικές Σχολές 32.Ζ.η.36-39 32.Ζ.η.39 Ιδιωτικές Επαγγελματικές Σχολές